Yevropa Ittifoqi Ozarbayjon va Turkmaniston gaziga umid bildirmoqda

2015-yilda Yevropa Ittifoqi Turkmaniston va Ozarbayjon bilan o‘zaro anglashuv memorandumi imzolashni rejalashtirmoqda, bu Yevropaga gaz yetkazib berish barqarorligini mustahkamlash bo‘yicha paketning bir qismi bo‘lishi kutilmoqda, deb yozadi “Yevropeyskay Pravda”.

Germaniyaning Spiegel Online nashri yozishicha, kelajakda energetika sohasidagi hamkorlikni nazorat qiluvchi Yevropa Energetik ittifoqi uchun ikkita hujjat tayyorlanmoqda. Hujjatlarga binoan, Yevroittifoq ishlab chiqaruvchi va tranzit qiluvchi davlatlar bilan strategik energetik sheriklikni mustahkamlash uchun barcha tashqi siyosiy vositalarni ishga soladi.
Bunday davlatlar qatoriga Jazoir, Turkiya, Ozarbayjon, Turkmaniston, Yaqin Sharq davlatlari va bir nechta Afrika mamlakatlari kiradi. Shuningdek, loyiha bu borada Norvegiya, AQSh va Kanada bilan ham hamkorlikni mustahkamlashni ko‘zda tutadi.